smcproject/ml-wiki-sentences huggingface dataset:
ഔസേപ്പച്ചന്റെ 200-ാമത്തെ ചിത്രമാണിത്.
"പിന്നന്തെ" എന്ന ആദ്യ ഗാനം 2021 ഒക്ടോബർ 24ന് സത്യം ഓഡിയോസ് പുറത്തിറക്കി.
"Pinnenthe" K. S. Harisankar , Ouseppachan 4:40 2.
"Ilapeythu Moodumi" Sithara Krishnakumar 1:56 3.
"Thanne Thanne" William Francis 4:20 4.
"Election Song" Rahul R Nath 3:51 പരാമർശങ്ങൾ ബാഹ്യ ലിങ്കുകൾ എല്ലാം ശരിയാകും ഇന്റർനെറ്റ് മൂവി ഡാറ്റാബേസിൽ
എസ്. എൻ. ആര്യ ഇംഗ്ലീഷ് വിലാസം https://ml.wikipedia.org/wiki/S.
_Arya
ഇന്ത്യൻ ഫിസിഷ്യനും എഴുത്തുകാരനും മുൻ ദേശീയ പ്രൊഫസറും ഇന്ത്യൻ മെഡിക്കൽ അസോസിയേഷന്റെ (IMA_GP) കോളേജ് ഓഫ് ജനറൽ പ്രാക്ടീഷണേഴ്‌സിന്റെ ഡീനുമാണ് ശ്യാം നാരായൺ ആര്യ.
അദ്ദേഹം നിരവധി മെഡിക്കൽ പേപ്പറുകളും മോണോഗ്രാഫുകളും പ്രസിദ്ധീകരിച്ചു.
മറ്റുള്ളവർ പ്രസിദ്ധീകരിച്ച പുസ്തകങ്ങൾക്ക് അധ്യായങ്ങൾ സംഭാവന ചെയ്യുകയും നിരവധി മെഡിക്കൽ കോൺഫറൻസുകളിൽ മുഖ്യ പ്രഭാഷണങ്ങൾ നടത്തുകയും ചെയ്തു.
പട്ന സർവകലാശാലയിലെ പട്ന മെഡിക്കൽ കോളേജ് ആന്റ് ഹോസ്പിറ്റലിലെ പൂർവ്വ വിദ്യാർത്ഥിയും ഇന്ത്യൻ അസോസിയേഷൻ ഓഫ് ക്ലിനിക്കൽ മെഡിസിൻ (ഐ‌എ‌സി‌എം) ഫെലോയുമാണ്.
ഏറ്റവും ഉയർന്ന ഇന്ത്യൻ മെഡിക്കൽ അവാർഡായ ഡോ. ബി. സി. റോയ് അവാർഡിന് അദ്ദേഹം അർഹനായി.
വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ ഇന്ത്യൻ സർക്കാർ ഏറ്റവും ഉയർന്ന നാലാമത്തെ സിവിലിയൻ ബഹുമതി പദ്മശ്രീ അദ്ദേഹത്തിന് നൽകി.
ഐഷോസ്പീഡ്
ഡാരൻ വാട്കിൻസ് ജൂനിയർ (ജനനം ജനുവരി 21, 2005), അദ്ദേഹത്തിന്റെ ഓൺലൈൻ അപരനാമമായ ഐഷോസ്പീഡ് അല്ലെങ്കിൽ വെറും സ്പീഡ് എന്ന പേരിൽ അറിയപ്പെടുന്ന ഒരു അമേരിക്കൻ യൂട്യൂബറും സ്ട്രീമറുമാണ് .
അവൻ തന്റെ വൈവിധ്യമാർന്ന ലൈവ് സ്ട്രീമുകൾക്ക് പേരുകേട്ടതാണ്, അതിൽ അദ്ദേഹം പ്രധാനമായും വീഡിയോ ഗെയിമുകളായ Valorant , NBA 2K , Fortnite എന്നിവ കളിക്കുന്നു.
ഐഷോസ്പീഡ് ​​2005 ജനുവരി 21 ന് ഒഹിയോ , യുണൈറ്റഡ് സ്റ്റേറ്റ്സ് എന്ന സ്ഥലത്ത് ജനിച്ചു, അവിടെയും അദ്ദേഹം വളർന്നു.
ചെറുപ്പം മുതലേ വാട്ട്കിൻസ് കലയിൽ താൽപ്പര്യമുള്ളയാളായിരുന്നു, കൂടാതെ വീഡിയോ ഗെയിമുകൾ കളിച്ച് മണിക്കൂറുകൾ ചെലവഴിക്കുകയും ചെയ്തു.
ഗെയിം കൺസോളുകൾ , NBA 2K , FIFA , അല്ലെങ്കിൽ Fortnite .
ഹൈസ്‌കൂൾ പഠനകാലത്ത്, സഹപാഠികൾക്ക് നേരെ ചില വാക്ക് തർക്കങ്ങളും ആക്രമണങ്ങളും ഉണ്ടായി, ഐഷോസ്പീഡ് ​​എന്ന പേരിൽ തന്റെ ചാനൽ ആരംഭിച്ചു.
അവസാന സ്‌കൂൾ പഠനകാലത്ത് സ്‌പോർട്‌സ് സ്‌പോർട്‌സിലെ ഒരു പ്രധാന കളിക്കാരനായി വാട്ട്കിൻസ് പരിചയപ്പെട്ടു.
അവന്റെ സ്കൂൾ കാലഘട്ടത്തിൽ നടന്ന ഇവന്റുകൾ.
2020-ൽ ബിരുദം നേടിയ ശേഷം, അവൻ YouTube-ൽ തന്റെ കരിയർ ആരംഭിച്ചു.
YouTube കരിയർ ആദ്യ വർഷങ്ങൾ (2019–ഇന്ന് വരെ)
വാട്ട്കിൻസ് 2019-ൽ പ്രക്ഷേപണം ആരംഭിച്ചു; എന്നിരുന്നാലും, തന്റെ യുവ ആരാധകരുടെ ഇടയിൽ ആരാധകരുടെ ആരാധന , കളിക്കാരോട് ഗെയിംപ്ലേ തത്സമയ സംപ്രേക്ഷണത്തിനിടയിൽ തന്റെ പലപ്പോഴും അക്രമാസക്തമായ പെരുമാറ്റത്തിന്റെ ക്ലിപ്പുകൾ TikTok പ്ലാറ്റ്‌ഫോമിൽ പോസ്റ്റ് ചെയ്യാൻ തുടങ്ങിയതിന് ശേഷം 2021-ൽ അദ്ദേഹം വൈറലായി.
അദ്ദേഹത്തിന് ജനപ്രീതി നേടിക്കൊടുക്കുകയും വൈറൽ ഇന്റർനെറ്റ് മെമ്മായി മാറുകയും ചെയ്തു.
അദ്ദേഹത്തിന്റെ ആക്കം സ്ട്രീമിംഗ് പ്ലാറ്റ്‌ഫോമിൽ നിന്നും Twitch , Valorant എന്നിവയിൽ നിന്നുള്ള നിഴൽ നിരോധനത്തിന് കാരണമായി.
Outfit7-ന്റെ ആപ്പ്, ടോക്കിംഗ് ബെൻ, അതിന്റെ വൈറലിറ്റി വളരെയധികം സൃഷ്ടിച്ചു, മൊബൈൽ ആപ്പ് -ന് ജനപ്രീതി കൊണ്ടുവന്നതിന് അതിന്റെ വീഡിയോകൾ അംഗീകരിക്കപ്പെട്ടു, ഇത് സമാരംഭിച്ചതിന് ശേഷം ആപ്പ് സ്റ്റോറിൽ ഏറ്റവും കൂടുതൽ വിറ്റഴിക്കപ്പെട്ടു.
2010-ൽ പ്രാരംഭം.
2022 സെപ്റ്റംബറിൽ, സൈഡ്‌മെൻ ചാരിറ്റി ഫുട്‌ബോൾ മത്സരത്തിൽ വാറ്റ്‌കിൻസ് പങ്കെടുത്തു, Sidemen FC , യൂട്യൂബ് ഓൾ-സ്റ്റാർസ് എന്നിവ തമ്മിൽ നടന്ന ഒരു ഇവന്റ്.
മത്സരത്തിനിടെ, ഇംഗ്ലീഷ് റഫറി ഓഫ്‌സൈഡായി പുറത്താക്കിയ ഒരു ഗോൾ ഡാരൻ നേടും, ആഘോഷിക്കുന്നതിനിടയിൽ അഴിച്ചെടുത്ത ഷർട്ട് ഉപയോഗിച്ച് അവനെ ചമ്മട്ടികൊണ്ട് അടിക്കാൻ മാർക്ക് ക്ലാറ്റൻബർഗ് അവനെ പ്രേരിപ്പിച്ചു.
നവംബറിൽ, അമേരിക്കൻ റാപ്പറും ഗായകനുമായ ലിൽ നാസ് എക്സ് തന്റെ ലൈവ് ബ്രോഡ്കാസ്റ്റ് അരങ്ങേറ്റം വാറ്റ്കിൻസിന്റെ YouTube ചാനലിലെ ഒരു സ്ട്രീമിൽ പ്രത്യക്ഷപ്പെട്ടു.
ഡാരൻ, അതേ മാസം തന്നെ ലോകകപ്പിലെ ഗ്രൂപ്പ് സ്റ്റേജ് മത്സരങ്ങളോടുള്ള തന്റെ പ്രതികരണങ്ങൾ തന്റെ വസതിയിൽ നിന്ന് തത്സമയം സംപ്രേക്ഷണം ചെയ്യും.
പരിപാടിയുടെ വേദിയായ ഖത്തറിൽ നിന്ന് 16-ാം റൗണ്ടിൽ നിന്നും.
ഒമാൻ ഉൾക്കടൽ ഇംഗ്ലീഷ് വിലാസം https://ml.wikipedia.org/wiki/Gulf_of_Oman ഒമാൻ ഗൾഫ്
അറബിക്കടലിൽ നിന്ന് പേർഷ്യൻ ഗൾഫിലേയ്ക്ക് തുറന്ന്കിടക്കുന്ന നീളമേറിയ ഉൾക്കടലാണ് ഒമാൻ ഉൾക്കടൽ ( അറബി : خليج عُمان ‬ — Ḫalīdj ʾUmān ; അല്ലെങ്കിൽ خليج مکران—, Ḫalīdj Makrān ; ).
അറബിക്കടലിനെയും ഹോർമൂസ് കടലിടുക്കിനെയും ബന്ധിപ്പിക്കുന്ന ഒരു പ്രവേശന കവാടമാണിത്.
പാകിസ്താൻ , ഒമാൻ , ഇറാൻ , യു.എ.ഇ.
തുടങ്ങിയ രാജ്യങ്ങൾ ഒമാൻ ഗൾഫ് തീരത്തിന്റെ ഇരു വശങ്ങളോടും ചേർന്ന് കിടക്കുന്നു.
ഒമാന്റെയും പാക്-ഇറാൻ അതിർത്തിയുടെയും ഇടയിലുള്ള ഇതിന്റെ ഏറ്റവും വീതി കൂടിയ ഭാഗം ഏകദേശം മുന്നൂറ്റമ്പത് കിലോമീറ്ററോളമാണ്‌.
ഒമാനിലെ മുസന്ധം മുനമ്പിന്റെയും ഇറാനിലെ ബാന്ദ്രേ അബ്ബാസ് തുറമുഖത്തിനുമിടയിലുള്ള ഇതിന്റെ ഏറ്റവും വീതി കുറഞ്ഞ ഭാഗം എഴുപത് കിലോമീറ്ററോളമാണ്‌.
ഒമാൻ ഗൾഫ് തീരത്തിന്റെ ആകെ നീളം ഏകദേശം അഞ്ഞൂറ്റി അൻപത് കിലോമീറ്ററോളമാണ്‌.
മദ്ധ്യപൂർവ്വേഷ്യൻ രാജ്യങ്ങളിൽ നിന്നുള്ള സമുദ്ര ഗതാഗതം പ്രധാനമായും പേർഷ്യൻ ഗൾഫ് വഴി ഹോർമൂസ് കടലിടുക്കിലൂടെ ഒമാൻ ഗൾഫിലേയ്ക്ക് പ്രവേശിച്ച് അറബിക്കടലിലേയ്ക്കും ഇന്ത്യൻ മഹാസമുദ്രത്തിലേയ്ക്കുമുള്ള വഴിയൊരുക്കുന്നു.
പുറത്തേക്കുള്ള കണ്ണികൾ Oman വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Omani Ministry of Foreign Affairs Archived 2006-02-07 at the Wayback Machine .
എരയാംകുടി ഇംഗ്ലീഷ് വിലാസം https://ml.wikipedia.org/wiki/Erayamkudy
തൃശ്ശൂർ ജില്ലയിൽ തെക്കേ അറ്റത്ത്‌ ഏറണാകുളം ജില്ലയുടെ വടക്കേ അതിർത്തി പങ്കിടുന്ന ഒരു ചെറിയ ഗ്രാമമാണ്‌ എരയാംകുടി .
ചാലക്കുടി പുഴയുടെ തീരത്താണ് ഈ ഗ്രാമത്തിനു സമീപത്തായി എരയാംകുടി ഭഗവതി ക്ഷേത്രം സ്ഥിതിചെയ്യുന്നു.
മാമ്പ്ര, അന്നമനട , പുളിയനം, എളവൂർ എന്നിവയാണ് അടുത്തുള്ള ഗ്രാമങ്ങൾ.
ഇവിടെ താമസിക്കുന്ന ഭൂരിപക്ഷം ആളുകളും പ്രധാനമായും കൃഷിയെ ആശ്രയിച്ച് ജീവിക്കുന്നു.
ഗ്രാമത്തിൽ ഏകദേശം 1000 ജനസംഖ്യയുണ്ട്.
ഇവിടെ താമസിക്കുന്ന ഭൂരിഭാഗം ആളുകളും കർഷകരാണ്.
പ്രധാനമായും തെങ്ങ്, നെല്ല്, ജാതിക്ക വിളകളാണ് ഇവിടെ കൃഷിചെയ്യുന്നത്.
2008-ലെ നെൽവയലുകൾ നശിപ്പിച്ചതുമായി ബന്ധപ്പെട്ട ഒരു പ്രക്ഷോഭത്തിൻ്റെ പേരിലും ഈ ഗ്രാമം അറിയപ്പെടുന്നു.
വിഎസ് അച്യുദാനന്ദൻ തുടങ്ങി വിവിധ നേതാക്കൾ പ്രക്ഷോഭകാലത്ത് ഈ പ്രദേശം സന്ദർശിച്ചു.
ജാതിക്കത്തോട്ടങ്ങൾക്ക് പേരുകേട്ടതാണ് എറരയാംകുടി ഗ്രാമം.
2019ൽ പുറത്തിറങ്ങിയ തണ്ണീർ മത്തൻ ദിനങ്ങൾ എന്ന സിനിമയുടെ ചില രംഗങ്ങൾ എരയാംകുടിയിലാണ് ചിത്രീകരിച്ചത്.
പൊക്കാളി ഇംഗ്ലീഷ് വിലാസം https://ml.wikipedia.org/wiki/Pokkali പൊക്കാളിക്കതിർ വെച്ചൂർ പൊക്കാളിപ്പാടം
ഒരാളോളം പൊക്കത്തിൽ വളരുന്ന ലവണ പ്രതിരോധ ശേഷിയുള്ള ഒരിനം നെല്ലാണ് പൊക്കാളി .
പൊക്കത്തിൽ ആളി നിൽക്കുന്നതുകൊണ്ടാണ് ഈ പേര് വന്നത്.
ലവണാംശമുള്ള മണ്ണിലും വളരാനും വിളയാനും കഴിയുന്ന പൊക്കാളി നെല്ലിന് അമ്ലത ചെറുക്കുവാനും വെള്ളപ്പൊക്കവും വെള്ളക്കെട്ടും അതിജീവിക്കുവാനും കഴിവുണ്ട്.
മഴക്കാലത്ത് വെള്ളത്തിൽ മൂടി കിടന്നാലും ഈ നെൽച്ചെടി ചീഞ്ഞു പോകില്ല.
വെള്ളം വാർന്നു പോകുന്നതോടെ പഴയ കരുത്തോടെ ഉയർന്നു നിൽക്കും.
തൃശ്ശൂർ ജില്ലയിലെയും മലപ്പുറം ജില്ലയിലേയും കോൾപ്പാടങ്ങളിൽ ഈ കൃഷി വ്യാപകമായി ചെയ്തു വന്നിരുന്നു.
കണ്ണൂർ ജില്ലയിലെ ഓരു പ്രദേശങ്ങളായ  വളപട്ടണം പുഴയുടെ തീരപ്രദേശങ്ങൾ, പഴയങ്ങാടി പ്രദേശം, തുരുത്തി പ്രദേശങ്ങൾ എന്നിവിടങ്ങളിൽ ഈ കൃഷി ചെയ്തു വന്നിരുന്നു.
എറണാകുളം ജില്ലയുടെ വൈപ്പിൻ ദ്വീപിലെ ചെറായി, എടവനക്കാട്, നെടുങ്ങാട്, ഭാഗങ്ങളിൽ ഇന്നും പൊക്കാളി കൃഷി വ്യാപകമാണ്.
വൈപ്പിനിൽ ജൂൺമാസത്തിൽ തുടങ്ങുന്ന കൃഷി ഓണക്കാലത്ത് വളവെടുക്കും.
അതിനു ശേഷം വയൽ ചെമ്മീൻകൃഷിക്കായി വിട്ടുകൊടുക്കും.
ഏപ്രിൽ 13 വരെ ചെമ്മീൻകൃഷി തുടരും.
ചെമ്മീൻ, മീൻ എന്നിവയുടെ അവശിഷ്ടങ്ങൾ വയലിനു വളമാകും.
ഇവിടെ പൊക്കാളി കരുത്തോടെ വീണ്ടും വളരും.
പൊക്കാളിയുടെ അവശിഷ്ടങ്ങൾ മണ്ണിൽ അടിയുന്നത് ചെമ്മീൻകൃഷിക്കും ഗുണകരമാണ്.
ഈ ഇനം നെല്ലുപയോഗിച്ച് ചെയ്യുന്ന കൃഷി രീതിക്കും വിതയ്ക്കുന്ന വിത്തിനും കൃഷി നിലത്തിനും എല്ലാം പൊക്കാളി എന്നു തന്നെയാണ് പേര് .
യാസർ അറഫാത്ത് ഇംഗ്ലീഷ് വിലാസം https://ml.wikipedia.org/wiki/Yasser_Arafat
പലസ്തീൻ നാഷണൽ അഥോറിറ്റിയുടേയും പി.എൽ.ഒ .
യുടെയും ചെയർമാനും പ്രശസ്തനായ ഒരു അറബ് നേതാവുമായിരുന്നു യാസർ അറഫാത്ത് (അറബിക്:ياسر عرفات) എന്ന് പരക്കെ അറിയപ്പെടുന്ന മുഹമ്മദ് അബ്ദുൽ റഹ്‌മാൻ അബ്ദുൽ റഊഫ് അറഫാത് അൽ-ഖുദ്‌വ അൽ-ഹുസൈനി (അറബിൿ: محمد عبد الرؤوف عرفات القدوة الحسيني‎) (24 ആഗസ്റ്റ് 1929–11 നവംബർ 2004).
1959-ൽ അറഫാത്തുതന്നെ രൂപവത്കരിച്ച ഫതഹ് പാർട്ടി എന്ന രാഷ്ട്രീയ പാർട്ടിയുടെ തലവനുമായിരുന്നു അദ്ദേഹം .
യാസർ അറഫാത്ത് തന്റെ ജീവിതത്തിന്റെ സിംഹഭാഗവും ചെലവഴിച്ചത് പലസ്തീൻ വിമോചനത്തിനായുള്ള ഇസ്രായേലിനെതിരിലുള്ള പോരാട്ടത്തിനു വേണ്ടിയായിരുന്നു.
1988 വരെ അദ്ദേഹം ഇസ്രായേലിന്റെ നിലനില്പ്പിനെ ചോദ്യം ചെയ്തെങ്കിലും പിന്നീട് ഐകരാഷ്ട്രസഭയുടെ 242-ആം പ്രമേയം അംഗീകരിച്ചു.
അറഫാത്തും അദ്ദേഹത്തിന്റെ പാർട്ടിയും പാലസ്തീനു പുറമേ ജോർദ്ദാൻ , ലെബനാൻ , ടുണീഷ്യ പോലുള്ള അറബ് രാജ്യങ്ങളിൽ പ്രവർത്തിച്ചിരുന്നു.
ഇസ്റായിലിന്റെ കണ്ണിലെ കരടായിരുന്ന അദ്ദേഹത്തെ അറബ് ജനത സ്വതന്ത്ര്യപോരാളിയെന്ന് വിശേഷിപ്പിച്ചു.
എന്നാൽ പാശ്ചാത്യർ അദ്ദേഹത്തിൽ ഭീകരത ആരോപിച്ചു.
പിന്നീട് അറഫാത്ത് പാലസ്തീൻ ഇസ്രായേൽ സംഘർഷം അവസാനിപ്പിക്കാൻ ഇസ്രായേലുമായി  സന്ധിസംഭാഷണങ്ങൾ നടത്തി.
1991-ൽ മാഡ്രിഡിലും , 1993-ൽ ഓസ്‌ലോവിലും, 2000-ൽ ക്യാമ്പ് ഡേവിഡിലുമാണ് സംഭാഷണങ്ങൾ നടന്നത്.
ഇതേ തുടർന്ന് ഇസ്‌ലാമിസ്റ്റുകളും മറ്റു പലസ്തീൻ സംഘടനകളും അറഫാത്ത് ഇസ്രായേലിനു കീഴടങ്ങുകയാണെന്ന് ആരോപിച്ച് രംഗത്തുവന്നു.
ഓസ്‌ലോ കരാറിനെ തുടർന്ന് ഇറ്റ്സാക് റബീൻ, ഷിമോൺ പെരസ് എന്നിവർക്കൊപ്പം യാസർ അറഫാത്തിനു സമാധാനത്തിനുള്ള നോബൽ സമ്മാനം ലഭിച്ചു.
2002-മുതൽ 2004 വരെ അറഫാത്തിനെ ഇസ്രായേൽ സൈന്യം അദ്ദേഹത്തിന്റെ റമല്ലയിലെ വസതിയിൽ വീട്ടുതടങ്കലിലാക്കുകയും ,അസുഖ ബാധിതനായ അദ്ദേഹത്തെ പാരീസിൽ കൊണ്ടുപോവുകയും,അവിടെവച്ച് 2004 നവംബർ 11-ന് അദ്ദേഹം മരണപ്പെടുകയും ചെയ്തു.
അറഫാത്തിനെ ഇസ്രയേൽ തന്ത്രപൂർവ്വം വധിക്കുകയായിരുന്നു എന്ന ഒരാരോപണവും ചിലർ ഉന്നയിക്കുകയുണ്ടായി.
യാസർ അറഫാത്തിന്റെ മരണം കൊലപാതകമായിരുന്നുവെന്ന് വ്യക്തമാക്കുന്ന റിപ്പോർട്ട് 2012 ജൂലൈ 4 അൽ ജസീറ പുറത്ത് വിട്ടു.
സ്വിറ്റ്ലർലാന്റിലെ ശാസ്ത്രജ്ഞാരാണ് പരിശോധനയെ തുടർന്ന് ഇക്കര്യം അൽ ജസീറയോട് വെളിപ്പെടുത്തിയതെന്നും റിപ്പോർട്ടിലുണ്ട് ജീവിതം ജനനവും ബാല്യവും
അറഫാത്ത് ഈജിപ്റ്റിലെ കൈറോവിൽ പാലസ്തീനിയൻ ദമ്പതികളുടെ അഞ്ചാമത്തെ സന്താനവും രണ്ടാമത്തെ മകനുമായി 24-7-1929-ൽ ജനിച്ചു .
പിതാവ് അബ്ദുൽ റഊഫ് അൽ-ഖുദ്‌വ അൽ-ഹുസൈനി പലസ്തീനിലെ ഗാസാ സ്വദേശിയാണ്.
മാതാവ് സൗഹ അബുൽ സഊദ് ജറുസലേംകാരിയാണ് .
അറഫാത്തിന് നാല് വയസ്സുള്ളപ്പോൾ മാതാവും 1952-ൽ പിതാവും മരണപ്പെട്ടു.
അമ്മാവനൊപ്പം ജറുസലേമിലായിരുന്നു യാസറിന്റെ ബാല്യം.
അന്ന് ബ്രിട്ടന്റെ കീഴിലായിരുന്ന പലസ്തീന്റെ തലസ്ഥാനം ജറുസലേം ആയിരുന്നു.
പലസ്തീൻകാർ ബ്രിട്ടീഷ് ഭരണത്തിനെതിരെ പോരാടുന്നത്  അദ്ദേഹത്തിന്റെ ഓർമ്മയിലുണ്ടായിരുന്നു.
ബ്രിട്ടീഷുകാരും ജൂതരും അന്നേ അറഫാത്തിന്റെ  ശത്രുക്കളുടെ പട്ടികയിൽ ഇടം പിടിച്ചു.
ബ്രിട്ടീഷുകാർക്കും ജൂതർക്കുമെതിരെ പോരാടുന്ന പലസ്തീൻകാർക്ക് ആയുധം എത്തിച്ചു നൽകിയാണ് യാസർ രാഷ്ട്രീയ പ്രവർത്തനമാരംഭിക്കുന്നത്.
വിദ്യാഭ്യാസവും അറബ്-ഇസ്രായേൽ യുദ്ധവും പ്രമാണം:Arafat studies in engineering.jpg അറഫാത്ത് സഹപാഠികളോടൊപ്പം കൈറോ യൂണിവേഴ്സിറ്റിയിൽ, സെപ്റ്റംബർ 1951
അറഫാത്ത് കിംഗ് ഫുആദ് സർവകലാശാലയിൽ 1944-ൽ ബിരുധത്തിനു ചേരുകയും 1950-ൽ പഠനം പൂർത്തിയാക്കുകയും ചെയ്തു .
അദ്ദേഹം വ്യക്തിപരമായി ജൂദായിസം , സയണിസം എന്നിവയെക്കുറിച്ച് പഠനം നടത്തി .
1948-ൽ ബ്രിട്ടീഷുകാരും സയണിസ്റ്റ് സംഘടനകളും ചേർന്ന് പലസ്തീനിനെ വിഭജിച്ച് ഇസ്രായേൽ ഉണ്ടാക്കുകയും ലോകത്തുടനീളം നിന്നുള്ള ജൂതരെ അന്നാട്ടിലെത്തിക്കുവാനും തുടങ്ങി .
ലക്ഷക്കണക്കിന് പലസ്തീനികൾ അഭയാർത്ഥികളായി, ഇതേ തുടർന്ന് അറബ്-ഇസ്രായേൽ യുദ്ധം പൊട്ടിപ്പുറപ്പെട്ടു .
ഇതിനകം തികഞ്ഞ അറബ് ദേശീയവാദിയായി മാറിയ അറഫാത്ത് കോളേജ് വിടുകയും അറബ്-ഇസ്രായേൽ യുദ്ധത്തിൽ മുസ്ലിം ബ്രദർഹുഡ് എന്ന സംഘടനയോടൊപ്പം നിന്ന് പോരാടുകയും ചെയ്തു.
യുദ്ധം ഇസ്രായേലിന് അനുകൂലമായപ്പോൾ അറഫാത്ത് കൈറോവിലേക്ക് മടങ്ങുകയും പഠനം പൂർത്തിയാക്കുകയും ചെയ്തു.
സിവിൽ എഞ്ചിനിയറായിരുന്ന അറഫാത്ത് 1952 മുതൽ 1956 വരെ ജനറൽ യൂണിയൻ ഓഫ് പാലസ്തീൻ സ്റ്റുഡന്റ്സിന്റെ പ്രസിഡന്റായി സേവനം അനുഷ്ഠിച്ചു.
1956 ആഗസ്റ്റിൽ പ്രാഗിൽ നടന്ന വിദ്യാർത്ഥി സമ്മേളനത്തിൽ പങ്കെടുക്കുകയും പലസ്തീനിയൻ ശിരോവസ്ത്രം അണിഞ്ഞുതുടങ്ങുകയും ചെയ്തു.
സിവിൽ എഞ്ചിനീയറിങ്ങിൽ ഡിഗ്രീ എടുത്ത ശേഷം ഈജിപ്ഷ്യൻ സൈന്യത്തിൽ ലെഫ്റ്റനൻറ് ആയി .
2004 നവംബർ 11 നാണ് യാസർ അറഫാത്ത് മരിച്ചത്.
അന്ന് കുടുംബാംഗങ്ങളുടെ അഭ്യർഥന മാനിച്ച് മൃതദേഹം പോസ്റ്റ്മോർട്ടം ചെയ്തിരുന്നില്ല.
എന്നാൽ ഇസ്രയേൽ അദ്ദേഹത്തെ വിഷം കൊടുത്ത് കൊല്ലുകയായിരുന്നുവെന്ന് ആരോപണമുയർന്നു.
ഇതേതുടർന്ന് അൽ ജസീറ ടിവി ചാനലി ന്റെ നേതൃത്വത്തിൽ അദ്ദേഹത്തിന്റെ രക്തവും വസ്ത്രവും മറ്റും സ്വിറ്റ്സർലൻഡിൽ വിദഗ്ദ്ധ പരിശോധനയ്ക്ക് വിധേയമാക്കി.
ഈ പരിശോധനയിൽ അദ്ദേഹം അവസാനം ഉപയോഗിച്ച വസ്ത്രത്തിൽ, പ്രത്യേകിച്ച് ശിരോവസ്ത്രമായ കഫിയയിൽ, റേഡിയോ ആക്ടീവ് മൂലകമായ പൊളോണിയം-210 അമിത അളവിൽ കണ്ടെത്തി.
നേരത്തേ ഈ ആരോപണം ഉണ്ടായിരുന്നെങ്കിലും 2012നാണ് സ്വിസ് അന്വേഷണസംഘം ഇത് സ്ഥിതീകരിച്ചത്.
ഇതേ തുടർന്ന് കൂടൂതൽ പരിശോധനയ്ക്കായി അദ്ദേഹത്തിന്റെ കബർ തുറന്ന് പരിശോധന നടത്താൻ തീരുമാനമായി.
2012 നവംബർ 27 ന് അദ്ദേഹത്തിന്റെ കബർ തുറന്ന് പരിശോധന നടത്തി.
ഫത്തഃ പാർട്ടിയുടെ ഉദയം പലസ്തീൻ പതാക .
1964-ൽ പി.എൽ.ഒ. സ്ഥാപിതമായതിനു ശേഷം സ്വീകരിക്കപ്പെട്ടതാണിത്
1956 ലെ സൂയസ് കനാൽ ദേശസാൽക്കരാവുമായി ബന്ധപ്പെട്ട് ഈജിപ്റ്റ്-ഇസ്രായേൽ യുദ്ധമുണ്ടാവുകയും ഇസ്രായേൽ സിനായ് പ്രവിശ്യയും സൂയസ് കനാലും പിടിച്ചടക്കുകയും ചെയ്തു.
ഇസ്രായേലിനെതിരെ പ്രവർത്തിച്ചുകോണ്ടിരുന്ന അറഫാത്ത് പലസ്തീൻ അഭയാർത്ഥികളുമായി ചേർന്ന് 1958-ൽ ഫത്ത എന്ന സംഘടനക്ക് രൂപം നൽകി.
പോരാളികളുടെ സംഘമുണ്ടാക്കി .
ഇസ്രയേലിനെതിരെ ചെറുത്തുനിൽപ്പ് സംഘടിപ്പിക്കാൻ പദ്ധതികൾ ആസൂത്രണം ചെയ്തു 1964-ൽ അറഫാത്ത് കുവൈറ്റ് വിട്ടു.
ഇസ്രയേലിനെതിരെ ചെറിയ ചെറിയ ആക്രമണങ്ങൾ സംഘടിപ്പിച്ചു.
മുഴുവൻ സമയ വിമോചന പോരാളിയായി.
പി എൽ ഒ
പാലസ്തീൻ വിമോചനം ലക്ഷ്യം വച്ച് 1964-ൽ അറബ് ലീഗ് പിന്തുണയോടെ ഉണ്ടാക്കിയ സംഘടനയാണ് പാലസ്തീൻ ലിബറേഷൻ ഓർഗനൈസേഷൻ (പി. എൽ. ഒ, അറബിക്:منظمة التحرير الفلسطينية‎, മുനാസ്സമത്തുൽ തെഹരീറുൽ ഫിലിസ്തീനിയത്ത്).
മിതവാദ സംഘടനയായിട്ടായിരുന്നു തുടക്കം.
ചക് ഷേ 1967- ലെ യുദ്ധത്തിൽ അറബികൾ പരാജയപ്പെട്ടതോടു കൂടി  'അൽ ഫത്ത'  പി എൽ.ഒ യുടെ നേതൃത്വത്തിലേക്കുയർന്നു.
പിന്നീട് ഈ സംഘടന ഒരു ഭരണ സം‌വിധാനത്തിന്റെ സ്വഭാവം കൈക്കൊള്ളുകയും പാലസ്തീനിന്റെ ഔദ്യോഗിക വക്താക്കൾ എന്ന പദവി ലഭിക്കുകയും ചെയ്തു.100-ലധികം രാജ്യങ്ങളുമായി പി. എൽ. ഒ നയതന്ത്ര ബന്ധം സ്ഥാപിക്കുകയും ഐക്കരാഷ്ട്രസഭയിൽ നിരീക്ഷക പദവി ലഭിക്കുകയും ചെയ്തു.
പി. എൽ. ഒ വിനെ ആദ്യമായി അംഗീകരിച്ച പശ്ചിമേഷ്യക്കു പുറത്തുള്ള രാജ്യം ഇന്ത്യയാണ് .
അഹമ്മദ് ഷുകൈരിക്കും യഹ്യ ഹമ്മുദക്കും ശേഷം 1969-ൽ യാസർ അറഫാത്ത് പി.എൽ.ഒ വിന്റെ ചെയർമാനായി.
അറബ് ലീഗിന്റെ നിഴലിലായിരുന്ന പി എൽ ഒ അതോടെ ഉയിർത്തെഴുന്നേൽക്കുകയായിരുന്നു.
പലസ്തീൻ വിമോചനത്തിനായി സായുധാക്രമണങ്ങൾ നടത്താൻ സജ്ജമായ വിപ്ലവ സംഘമായി അത് മാറി.
ജോർദ്ദാൻ കേന്ദ്രമായി ആക്രമണങ്ങൾ പതിവായി.
ജോർദ്ദാനുള്ളിൽ സ്വന്തമായി സൈന്യമുള്ള പ്രവാസ രാഷ്ട്രമായി അത് പ്രവർത്തിക്കുവാൻ തുടങ്ങി.1970-ൽ ജോർദ്ദാൻ പി.എൽ.ഒ. യെ പുറന്തള്ളി തുടർന്ന് ലെബനനിലും ടുണീഷ്യയിലും താവളമുറപ്പിച്ചു.
ഇസ്രയേലിന്റെ ആക്രമണങ്ങളെയും കൊലപാതക ശ്രമങ്ങളെയും അതിജീവിച്ച് അറഫാത്ത് പോരാട്ടം തുടർന്നു.
ഒരു രാജ്യത്തു നിന്നും മറ്റൊരു രാജ്യത്തേക്ക് സഞ്ചരിച്ച് രാജ്യമില്ലാത്ത സൈന്യാധിപനായി അദ്ദേഹം പലസ്തീൻകാരുടെ അനിഷേധ്യ നേതാവായി.
എൺപതുകളുടെ ഒടുവിൽ അറഫാത്തിന്റെയും പി.എൽ.ഒ. യുടെയും മുഖം മാറുവാൻ തുടങ്ങി.
അറഫാത്ത് സമാധാനത്തിന്റെ ഭാഷയിൽ സംസാരിക്കുവാൻ തുടങ്ങി.
ആയുധമുപയോഗിച്ച് ഇസ്രയേലിനെ കീഴ്പ്പെടുത്തുവാൻ സാധ്യമല്ല എന്ന്  മനസ്സിലാക്കിയായിരുന്നു ഇത്.
1988-ൽ അദ്ദേഹം  ഇസ്രയേലിലെ അംഗീകകരിച്ചു.1990-ൽ സദ്ദാം ഹുസൈന്റെ കുവൈറ്റ് ആക്രമണത്തെ പിന്തുണച്ചത് അദ്ദേഹത്തിന് വിനയായി.
ഗൾഫ് രാജ്യങ്ങളുമായി രാഷ്ട്രീയമായി ഒറ്റപ്പെട്ട പി.എൽ.ഒ നേതാവ് ഒത്തുതീർപ്പ് ശ്രമങ്ങൾക്ക് നിർബന്ധിതമായി.
അമേരിക്കൻ സമ്മർദ്ദങ്ങൾക്ക് വിധേയമായി ഇസ്രയേൽ  പ്രധാനമന്ത്രി ഇസഹാക്ക് റബീനുമായി 1993-ൽ അറഫാത്ത് സമാധാന കരാറിൽ ഒപ്പുവച്ചു.
ഓസ് ലോ കരാർ അറഫാത്തിനും റബീനും നൊബെൽ സമ്മാനം നേടിക്കൊടുത്തു.
ഇതോടെ ഇരുഭാഗത്തെയും തീവ്രവാദികൾ പിണങ്ങി.
റബീൻ ഇസ്രായേൽ തീവ്രവാദിയുടെ നോക്കിനിരയായി.
പലസ്തീൻ നാഷണൽ അതോറിറ്റി എന്ന സംവിധാനത്തിന്റെ പ്രസിഡന്റായി അവരോധിക്കപ്പെട്ട അറഫാത്തിന് പലസ്തീനു വേണ്ടി ഒന്നും ചെയ്യാനായില്ല.
ചാവേറാക്രമണത്തിനിറങ്ങി സ്വയം മരിക്കുന്ന അണികളെ തടയുവാനും കഴിഞ്ഞില്ല.
ഈ പദവിയിൽ മരണം വരെ തുടർന്ന അദ്ദേഹത്തിന്റെ പിന്നീടുള്ള പ്രവർത്തനങ്ങൾ പി.എൽ.ഒ വിന്റെ ബാനറിൽ തന്നെയായിരുന്നു.
ഇൻതിഫാദ പ്രമാണം:Intifada1990.jpg 1990-ൽ ഒന്നാം ഇൻതിഫാദ സമയത്തിറങ്ങിയ പോസ്റ്റർ
പാലസ്തീനിയൻ പ്രദേശങ്ങളിലെ ഇസ്രായേൽ കയ്യേറ്റത്തിനും കുടിയേറ്റത്തിനും എതിരിലും ശാരീരിക പരിശോധനകൾക്കും മാനസിക പീഠനങ്ങൾക്കുമെതിരെയുള്ള ജനകീയ സമരത്തെയാണ് ഇൻതിഫാദ(ഉയിർത്തെഴുന്നേല്പ്പ്) എന്നു വിളിക്കുന്നത് .
1987-ൽ ഗാസയിലെ വിദ്യാർത്ഥികളുടെ കല്ലേറിൽ നിന്നാണ് ഒന്നാം ഇൻതിഫാദ ആരംഭിച്ചത്.
പലപ്പോഴും അധിനിവേശസേനയുടെ തോക്കുകളെയും ടാങ്കുകളെയും വെറുംകൈയുമായാണ്‌ അവർ നേരിട്ടത്‌.
ഇൻതിഫാദയുടെ നേതൃത്വം ഒരു പ്രത്യേക സംഘടനക്ക് അവകാശപ്പെടാനാവില്ല, എങ്കിലും പാലസ്തീനിന്റെ ഭൂരിപക്ഷ മേഖലകളിൽ സ്വാധീനമുണ്ടായിരുന്ന യാസർ അറാഫത്തും പി.എൽ.ഒ യും അവരുടെ മേഖലകളിലും ഹമാസ് , ഇസ്ലാമിക് ജിഹാദ് പോലുള്ള സംഘടനകൾ ബൈത് സൊഹർ, ബെത്‌ലഹെം പോലുള്ള സ്ഥലങ്ങളിലും ഇൻതിഫാദയ്ക്ക് നേതൃത്വം നൽകി.
പലസ്തീൻ പ്രശ്നം ലോകതലത്തിൽ പ്രധാന ചർച്ചയായി ഉയർത്തിക്കൊണ്ടുവരുവാൻ ഇൻതിഫാദ മൂലം സാധിച്ചു .
2000-ൽ അമേരിക്കൻ പ്രസിഡന്റ് ക്ലിന്റന്റെ നേതൃത്വത്തിൽ ക്യാമ്പ് ഡേവിഡിൽ വച്ച് വീണ്ടുമെരു സമാധാന ശ്രമം നടത്തി.
അത് പരാജയപ്പെട്ടതോടെ പലസ്തീൻകാർ ചാവേറാക്രമണങ്ങൾ ശക്തമാക്കി.
ഇസ്രയേൽ പ്രതികാര നടപടികളും തീവ്രമാക്കി.
2001-ൽ ഇസ്രയേൽ ടാങ്കുകൾ രാമള്ളയിലെ അറഫാത്തിന്റെ ആസ്ഥാനം വളഞ്ഞു.
1985-ലെ ലോക സാമ്പത്തിക ഫോറത്തിൽ അറഫാത്ത് പ്രസംഗിക്കുന്നു റാമല്ലയിലെ പി.എൻ.എ. പ്രസിഡന്റിന്റെ ആസ്ഥാനത്ത് 2007 നവംബർ 10-ന് തുറന്ന അറഫാത്തിന്റെ സ്മാരകമണ്ഡപം ഇതും കൂടി കാണുക
പാലസ്തീൻ പ്രശ്നം പുറം കണ്ണികൾ http://malayalam.webdunia.com/newsworld/news/currentaffairs/0711/10/1071110078_1.htm ഫലസ്തീൻ - ചെറുത്തു നിൽപ്പിന്റെ ആറു പതിറ്റാണ്ട്, http://groups.google.pl/group/cmrlovers/msg/82628485f94ac3ee%5Bപ്രവർത്തിക്കാത്ത+കണ്ണി%5D
പി എൽ ഒ അവലംബം
അക്വീനാസ് കോളേജ് ഇടകൊച്ചി
ഇടക്കൊച്ചി യിൽ സ്ഥിതി ചെയ്യുന്ന ഒരു ആർട്സ് ആൻ്റ് സയൻസ് കോളേജാണ് അക്വീനാസ്  കോളേജ് .
കൊച്ചിൻ ബിഷപ്പ് ജോസഫ് കുരീത്തറ 1981-ൽ സ്ഥാപിച്ച ഈ കോളേജ് കൊച്ചിൻ റോമൻ കത്തോലിക്കാ രൂപത യുടെ കീഴിലാണ്.
കോട്ടയത്തെ മഹാത്മാഗാന്ധി യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് ഏഴ് ബിരുദാനന്തര ബിരുദങ്ങൾ നൽകുന്നു.
പ്രോഗ്രാമുകളും എയ്ഡഡ്, സ്വാശ്രയ സ്ട്രീമിലെ അഞ്ച് ബിരുദാനന്തര പ്രോഗ്രാമുകളും.
നാഷണൽ അസസ്‌മെൻ്റ് ആൻഡ് അക്രഡിറ്റേഷൻ കൗൺസിൽ മൂന്നാം സൈക്കിളിൽ കോളേജിന് അക്രഡിറ്റേഷൻ പ്രക്രിയയിൽ ബി പ്ലസ് ഗ്രേഡ് ലഭിച്ചു.
കോളേജ് അതിൻ്റെ സ്ഥാപനത്തിൻ്റെ റൂബി ജൂബിലി 2021-ൽ ആഘോഷിച്ചു.
1981-ൽ,  അന്തരിച്ച കൊച്ചിൻ ബിഷപ്പ് ജോസഫ് കുരീത്തറയാണ് കോളേജ് സ്ഥാപിച്ചത്.
1981 ഒക്ടോബറിൽ കൊച്ചി രൂപതയ്ക്ക് ഒരു കോളേജ് തുടങ്ങാൻ സർക്കാരിൽ നിന്ന് അനുമതി ലഭിച്ചു.
തുടക്കത്തിൽ പ്രീ ഡിഗ്രി കോഴ്സ് മാത്രമായിരുന്നു ഉണ്ടായിരുന്നത്.
കോളേജ് ഫോർട്ട്കൊച്ചിയിൽ താൽക്കാലികമായി പ്രവർത്തിക്കാൻ തുടങ്ങി, പിന്നീട് 1982 ജൂൺ 17-ന് ഇടകൊച്ചിയിലേക്ക് മാറ്റി.
1991-ൽ ഭൗതികശാസ്ത്രത്തിൽ ബിരുദ കോഴ്‌സും ഗണിതവും സാമ്പത്തികവും, കൊമേഴ്‌സ്, ഇംഗ്ലീഷ് എന്നിവയും ആരംഭിച്ചു.1994-ൽ കോളേജ് അപ്ഗ്രേഡ് ചെയ്തു.
2000-ൽ ഭൗതികശാസ്ത്രത്തിൽ ആദ്യത്തെ ബിരുദാനന്തര കോഴ്‌സ് ആരംഭിച്ചു.
കോളേജ് 2021 ഒക്ടോബർ 1-ന് റൂബി ജൂബിലി ആഘോഷിച്ചു.
അക്രഡിറ്റേഷനും മൂല്യനിർണയവും
യൂണിവേഴ്സിറ്റി ഗ്രാൻ്റ്സ് കമ്മീഷൻ അംഗീകാരം നേടിയ കോളേജ് സർക്കാർ അംഗീകൃത ന്യൂനപക്ഷ വിദ്യാഭ്യാസ സ്ഥാപനമാണ് കോഴ്‌സുകൾ ബി.എ ഇംഗ്ലീഷ് മോഡൽ 2 ബിഎ ഇക്കണോമിക്സ് ബി.കോം മാർക്കറ്റിംഗ് ബി.കോം ടാക്സേഷൻ ബി.എസ്‌സി ഫിസിക്‌സ് ബി.എസ്.സി മാത്തമാറ്റിക്സ് ബിഎസ്‌സി ഇലക്‌ട്രോണിക്‌സ് എം.കോം ഫിനാൻസ് ആൻഡ് ടാക്‌സേഷൻ എം.കോം മാർക്കറ്റിംഗ് എം.എസ്.സി ബയോ ടെക്നോളജി എം.എസ്.സി സ്റ്റാറ്റിസ്റ്റിക്സ് എം.എസ്‌സി ഫിസിക്‌സ് ശ്രദ്ധേയമായ അലുമിനി വിനയ് ഫോർട്ട്, നടൻ ഗാലറി അവലംബം
↑ https://www.careers360.com/colleges/aquinas-college-edacochin ↑ https://www.bing.com/search?q=aquinas+college+edakochi FORM=HDRSC1 ↑ https://en.wikipedia.org/wiki/Aquinas_College_Edacochin ↑ https://collegedunia.com/college/56451-aquinas-college-kochi ↑ https://ernakulam.nic.in/en/public-utility/aquinas-college/ ↑ https://www.quickerala.com/ernakulam/edakochi/aquinas-college/118563 ↑ https://www.wikidata.org/wiki/Q130633338 ↑ ↑ ↑ {{ cite web }} : Missing or empty | title= ( help ) ↑ {{ cite web }} : Missing or empty | title= ( help )
മറിയം ഇംഗ്ലീഷ് വിലാസം https://ml.wikipedia.org/wiki/Mary_(mother_of_Jesus)
ക്രിസ്ത്യൻ വിശ്വാസപ്രകാരം യേശുവിന്റെ മാതാവാണ് മറിയം (മേരി).
യൗസേപ്പിന്റെ ഭാര്യയായ മറിയത്തിന്റെ ഗർഭധാരണവും യേശുവിന്റെ ജനനവും ദൈവികമായ ഇടപെടലുകൾ വഴിയാണെന്ന് ക്രിസ്തുമതവിശ്വാസികൾ വിശ്വസിക്കുന്നു.
അതോടൊപ്പം, മനിക്കേയനിസം , ഇസ്ലാം , ബഹായിസം , മുതലായ മതങ്ങളിലും ഇതേ വിശ്വാസം നിലവിലുണ്ട്.
മറിയത്തിൻ്റെ  മാതാപിതാക്കൾ യോവാക്കീം, അന്ന എന്നിവരാണ്.
കത്തോലിക്കാ വിശ്വാസപ്രകാരം മറിയത്തിന്  സുവിശേഷ പ്രാധാന്യം തന്നെയുണ്ട്.
ഉടലോടെ സ്വർഗത്തിൽ പ്രവേശിച്ച മാതാവാണ് കന്യാമറിയമെന്ന് അവർ വിശ്വസിക്കുന്നു.
കോട്ടയം ജില്ലയിലെ മണർകാട് പള്ളി , തമിഴ്നാട്ടിലെ വേളാങ്കണ്ണി തുടങ്ങിയവ കന്യാമറിയത്തിന് സമർപ്പിക്കപ്പെട്ട ഇന്ത്യയിലെ പ്രസിദ്ധമായ ക്രിസ്തീയ ദേവാലയങ്ങൾ ആണ്.
വേളാങ്കണ്ണി മാതാവ് എന്ന പേരിൽ അറിയപ്പെടുന്നത് ഉണ്ണിയേശുവുമായി നിൽക്കുന്ന മറിയമാണ്.
ക്രൈസ്തവ വീക്ഷണത്തിൽ
ക്രിസ്തീയ പാരമ്പര്യങ്ങളും അകാനോനിക ഗ്രന്ഥങ്ങളുമനുസരിച്ച് മറിയമിന്റെ മാതാപിതാക്കൾ യോവാക്കിമും ഹന്നയുമായിരുന്നു .
ഗലീലയിലെ നസറത്ത് സ്വദേശിനിയും യൗസേപ്പ് (യോസേഫ്/ജോസഫ്) എന്ന പുരുഷനുമായി വിവാഹനിശ്ചയം നടത്തപ്പെട്ട ഒരു കന്യകയുമായിരുന്നു മറിയം എന്നാണ് സുവിശേഷങ്ങളിൽ മറിയമിനെപ്പറ്റിയുള്ള  ബൈബിളിലെ ആദ്യ പരാമർശങ്ങൾ.
"കന്യക ഗർഭിണിയായി ഒരു മകനെ പ്രസവിക്കും, അവന്‌ ദൈവം നമ്മോടു കൂടെ എന്നർത്ഥം വരുന്ന ഇമ്മാനുവേൽ എന്ന പേർ വിളിക്കണം" എന്നുള്ള യെശയ്യാവിന്റെ പ്രവചനം പോലെ മറിയം ഒരു മകനെ പ്രസവിക്കുമെന്നുമുള്ള ഗബ്രിയേൽ മാലാഖയുടെ അറിയിപ്പും സുവിശേഷങ്ങളിലുണ്ട്.
പരിശുദ്ധാത്മ ഹേതുവായിരുന്നു മറിയയുടെ ഗർഭധാരണം എന്ന് ക്രൈസ്തവർ വിശ്വസിക്കുന്നു.
അതിനാൽ കന്യകാമറിയം എന്നറിയപ്പെടുന്നു.
കത്തോലിക്കാ സഭയും , ഓർത്തഡോക്സ് സഭകളും മറിയത്തെ നിത്യകന്യകയായ ദൈവമാതാവായി വണങ്ങുകയും, ദൈവകൃപയാൽ പ്രത്യേകമായ പ്രീതി ലഭിച്ചവളായി ഗണിക്കുകയും ചെയ്യുന്നു.
ലോകജീവിതത്തിന്റെ പൂർത്തീകരണത്തിൽ മറിയം സ്വർഗ്ഗത്തിലേക്ക്‌ എടുക്കപ്പെട്ടതായും ഈ സഭകൾ വിശ്വസിക്കുന്നു.
ആംഗ്ലിക്കൻ , ലൂഥറൻ തുടങ്ങിയ പ്രൊട്ടസ്റ്റന്റ് സഭകളും ഇതേ കാഴ്ചപ്പാട് പിന്തുടരുകയും, മറിയത്തെ ആദരിക്കപ്പെടേണ്ടവളായി അംഗീകരിക്കുകയും ചെയ്യുന്നു.
എന്നാൽ മിക്ക നവീകരണ-പ്രൊട്ടസ്റ്റന്റ്  സഭകളും മറിയത്തിന് ആരാധനകളിൽ നൽകപ്പെടുന്ന പ്രാമുഖ്യത്തെ അംഗീകരിക്കുന്നില്ല.
ദൈവികപ്രീതിക്ക് പാത്രീഭൂതയായപ്പെട്ടവളായി മാത്രം കണക്കാക്കുന്നു.
മറിയമിനെക്കുറിച്ചുള്ള പഠനത്തിന്റെ ദൈവശാസ്ത്രശാഖ മേരിവിജ്ഞാനീയം എന്നറിയപ്പെടുന്നു.
മറിയത്തെ വിശ്വാസികൾ പൊതുവേ "വിശുദ്ധ കന്യകമറിയം" എന്നാണ് സംബോധന ചെയ്യുന്നത്.
ഇതിനുപുറമേ കത്തോലിക്ക, ഓർത്തഡോക്സ് സഭാ വിഭാഗങ്ങൾ തെയോടോക്കോസ് (ഗ്രീക്ക് Θεοτόκος,ആംഗലേയം THEOTOKOS) എന്നും വിളിക്കുന്നു.
ഈ വാക്കിന്റെ അർത്ഥം ദൈവമാതാവ് അല്ലെങ്കിൽ ദൈവപ്രസവിത്രി എന്നാണ്.
ഈ സഭകളുടെ ദൈവശാസ്ത്രമനുസരിച്ച് ഈ പേരിന് വലിയ പ്രാധാന്യമുണ്ട്.
കാരണം ഈ പേര്, ക്രിസ്തു ഒരേ സമയം മനുഷ്യനും ദൈവവും ആണെന്നുള്ള സൂചന നൽകുന്നു.
431-ൽ നടന്ന എഫേസൂസിലെ പൊതു സുന്നഹദോസിൽ അംഗീകരിക്കപ്പെട്ട നാമമാണിത്.
ഈ തീരുമാനം നെസ്തോറിയ വിശ്വാസത്തിന് എതിരെ എടുത്ത  തീരുമാനങ്ങളിൽ ഒന്നായിരുന്നു.
പെരുന്നാളുകളും നോമ്പുകളും
മറിയമിനോട് ബന്ധപ്പെട്ട വിശേഷദിനങ്ങളുടെ പട്ടിക: പെരുന്നാളുകൾ: സെപ്തംബർ 08 - മറിയത്തിന്റെ ജനനപ്പെരുന്നാൾ.
ഡിസംബർ 08 - മറിയത്തിന്റെ (ദൈവമാതാവിന്റെ) അമലോത്ഭവപെരുന്നാൾ.
നവംബർ 21 - മറിയമിന്റെ ദേവാലയപ്രവേശനം.
ഡിസംബൽ 26 - പുകഴ്ചപ്പെരുന്നാൾ.
ജനുവരി 15 - വിത്തുകൾക്കുവേണ്ടി ദൈവമാതാവിന്റെ പെരുന്നാൾ മാർച്ച് 25 - വചനിപ്പു പെരുന്നാൾ.
മെയ് 15 - കതിരുകൾക്കുവേണ്ടി ദൈവമാതാവിന്റെ പെരുന്നാൾ.
ജൂൺ 15 - ദൈവമാതാവിന്റെ നാമത്തിൽ ആദ്യം പള്ളി സ്ഥാപിച്ചതിന്റെ പെരുന്നാൾ.
ആഗസ്റ്റ് 15 -  ദൈവമാതാവിന്റെ വാങ്ങിപ്പു പെരുന്നാൾ ( സ്വർഗ്ഗാരോഹണ തിരുന്നാൾ), മുന്തിരിത്തണ്ടുകൾക്കുവേണ്ടി ദൈവമാതാവിന്റെ പെരുന്നാൾ നോമ്പുകൾ:
പതിനഞ്ച് നോമ്പ്: ഓഗസ്റ്റ് 1 മുതൽ 15 വരെ - മറിയത്തിന്റെ നിര്യാണത്തെ അനുസ്മരിക്കുന്നു എട്ടു നോമ്പ്:  സെപ്റ്റംബർ 1 മുതൽ 8 വരെ - മറിയത്തിന്റെ ജനനത്തെ അനുസ്മരിക്കുന്നു പരിശുദ്ധ മറിയമിന്റെ നാമത്തിലുള്ള പ്രശസ്തദേവാലയങ്ങൾ കേരളത്തിൽ
വല്ലാർപാടം പള്ളി , മണർകാട് പള്ളി , കുറവിലങ്ങാട് പള്ളി , നിരണം പള്ളി , അക്കരപ്പള്ളി , കല്ലൂപ്പാറ പള്ളി , ചാലക്കുടി സെന്റ് മേരീസ് ഫൊറോന പള്ളി , ചങ്ങനാശ്ശേരി പാറേൽ പള്ളി , കൊരട്ടി പള്ളി , സെന്റ്.
തോമസ് പള്ളി, തുമ്പോളി (തുമ്പോളിപ്പള്ളി), പട്ടുമല മാതാ തീർത്ഥാടന കേന്ദ്രം , ആരക്കുഴ പള്ളി ,നാകപ്പുഴ സെന്റ് മേരീസ്‌ പള്ളി, പള്ളിക്കര കത്തീഡ്രൽ .
കല്ലുങ്കൽ സെന്റ് ജോർജ് ഓർത്തഡോക്സ് ചർച്ച് തിരുവല്ല എന്നിവയാണ്   കരുതപ്പെടുന്ന തിരുശേഷിപ്പ് സ്ഥാപിച്ചിട്ടുണ്ട്.
വല്ലാർപാടം ബസിലിക്ക പള്ളിയെ കത്തോലിക്ക സഭയും ഭാരത സർക്കാരും ഇന്ത്യയുടെ ദേശീയ തീർത്ഥാടനകേന്ദ്രമായി ഉയർത്തിയിട്ടുണ്ട്.
ചിത്രസഞ്ചയം ഗബ്രിയേൽ ദൂതൻ മറിയത്തിന് പ്രത്യക്ഷനാകുന്നു.
മറിയവും ശിശുവായ യേശുവും മിസ്രയേമിലേക്കുള്ള പലായനം പിയേത്താ ശില്പം Inside of the Tomb of Mary Outside View ,Tomb of Mary ഇസ്‌ലാമികവീക്ഷണത്തിൽ
ഖുർആനിലെയും ബൈബിളിലെയും മരിയത്തെ കുറിച്ചുള്ള ദർശനം വ്യത്യസ്തമാണ്.
(അതിനാൽ ഇവർ വ്യത്യസ്ത കാലഘട്ടങ്ങളിൽ ജീവിച്ച 2 വ്യത്യസ്ത വ്യക്തികളായി പരിഗണിക്കപ്പെടുന്നു)
കുടുംബപശ്ചാത്തലം: ഖുർആനിൽ മറിയത്തിന്റെ പിതാവ് ഇമ്രാൻ, മാതാവ് ഹന്നാ.
ബൈബിളിൽ പിതാവ് യോവാക്കിം, മാതാവ് അന്ന.
യേശുവിന്റെ ജനനം: ഖുർആനിൽ യേശുവിന്റെ ജനനം ഒരു ദൈവിക അത്ഭുതമായി കണക്കാക്കപ്പെടുന്നു.
ബൈബിളിൽ യേശുവിന്റെ ജനനം ദൈവത്താൽ നിയോഗിക്കപ്പെട്ട ഒരു അത്ഭുതമായി കണക്കാക്കപ്പെടുന്നു.
മറിയത്തിന്റെ പങ്ക്: ഖുർആനിൽ മറിയം ദൈവത്തിന്റെ ഇഷ്ടപ്പെട്ട സേവകയായി കണക്കാക്കപ്പെടുന്നു.
ബൈബിളിൽ മറിയം വചനമായ ദൈവത്തിന്റെ മാംസരൂപമായ, ദൈവപുത്രനായ ഈശോ മ്ശിഹയുടെ അമ്മയായി കണക്കാക്കപ്പെടുന്നു.
യേശുവിന്റെ സുവിശേഷം : ഖുർആനിൽ യേശുവിനെ ദൈവത്തിന്റെ ദൂതനായി കണക്കാക്കുന്നു.
ബൈബിളിൽ യേശുവിനെ ദൈവത്തിന്റെ പുത്രനായി കണക്കാക്കുന്നു
ഖുർആനിലെ പത്തൊമ്പതാമത്തെ അധ്യായമായ സൂറത്ത് മർയമിൽ പതിനാറ് മുതൽ നാല്പത് വരെയുള്ള സൂക്തങ്ങൾ മറിയമിനെ സംബന്ധിച്ചാണ്.
അവ ഇങ്ങനെ വായിക്കാം.
“ പ്രവാചകാ, ഈ വേദത്തിൽ മർയമിന്റെ വൃത്താന്തം വിവരിച്ചുകൊള്ളുക.
അവൾ (മറിയം) സ്വജനത്തിൽനിന്നകന്ന് കിഴക്കുവശത്ത് ഏകാന്തയായി കഴിഞ്ഞ സന്ദർഭം: അവൾ ഒരു തിരശ്ശീലയിട്ട് മറഞ്ഞിരിക്കുകയായിരുന്നു.
ഈ അവസരത്തിൽ നാം നമ്മുടെ ദൂതനെ ( മലക്ക് ) അവരിലേക്കയച്ചു.
മലക്ക് തികഞ്ഞ മനുഷ്യരൂപത്തിൽ അവർക്കു പ്രത്യക്ഷനായി.
മർയം പറഞ്ഞു: `ഞാൻ നിങ്ങളിൽനിന്ന് കാരുണികനായ ദൈവത്തിൽ അഭയംതേടുന്നു; നിങ്ങളൊരു ദൈവഭയമുള്ളവനാണെങ്കിൽ.
` അയാൾ പറഞ്ഞു: `ഞാനോ, നിന്റെ നാഥന്റെ ദൂതനാകുന്നു; നിനക്കൊരു വിശുദ്ധനായ പുത്രനെത്തരുന്നതിനുവേണ്ടി നിയുക്തനായവൻ.
മർയം പറഞ്ഞു: "എനിക്കു പുത്രനുണ്ടാകുന്നതെങ്ങനെ? എന്നെ യാതൊരു പുരുഷനും സ്പർശിച്ചിട്ടുപോലുമില്ല. ഞാൻ ദുർന്നടത്തക്കാരിയുമല്ല."
മലക്ക് പറഞ്ഞു: "അവ്വിധംതന്നെ സംഭവിക്കും. അപ്രകാരം പ്രവർത്തിക്കുക എനിക്കു വളരെ നിസ്സാരമാണെന്നു" നിന്റെ നാഥൻ പറയുന്നു.
"ആ കുഞ്ഞിനെ ജനങ്ങൾക്കൊരു ദൃഷ്ടാന്തവും നമ്മുടെ പക്കൽനിന്നുള്ള കാരുണ്യവും ആക്കേണ്ടതിനത്രെ നാം ഇങ്ങനെ ചെയ്യുന്നത്. അതു സംഭവിക്കുകതന്നെ ചെയ്യും" .
അങ്ങനെ മർയം ആ കുഞ്ഞിനെ ഗർഭം ധരിച്ചു.